Source: https://kupolahumak.wordpress.com/sopimukset/
Timestamp: 2020-01-26 23:19:30+00:00
Document Index: 10217616

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Sopimukset – KUPOLA
Sopimus on osapuolten välinen oikeussuhde. Suhteen määrittelee sopimuksen sisältö. Sopimuksella osapuolet sopivat yhteisestä kanssakäymisestä, velvollisuuksista, oikeuksista, säännöistä ja ehdoista. Sillä siis jaetaan osapuolten riskit. Se on sovinto, joka määrittää oikeutesi ja velvollisuutesi toimia sovitulla tavalla. Sillä myös varmistetaan, jos joku ei mene suunnitellusti, niin sopimus toimii korvausperusteena. Sopimuksissa on kyse vapaaehtoisuudesta ja yhteisestä tahdosta.
Sitovuus on sopimuksen ydin. Osapuolet voivat itse määrittää ehtonsa. Ehto toimii sopimuksessa sivumääräyksenä. Sillä siis voi korostaa jotain tiettyä asiaa sopimuksesta. Sopimuksen ehdot kuuluvat siihen joko lain määräyksestä, tai nykyisyyden/menneisyyden tapahtumista. Välitön ehto on tapahtuma, joka varmasti tapahtuu, ja mahdoton ehto on ehto, joka ei täyty. Ehdoilla halutaan varmistaa se, että jos jokin ei mene suunnitelmien mukaan, on tietyistä toimenpiteistä erikseen sovittu sopimuksessa. Kaikkiin oikeustoimiin voidaan liittää ehtoja. Ehdot eivät saa kuitenkaan olla hyvien tapojen vastasia tai laissa kiellettyjä.
Sopimukset voidaan jakaa kolmeen ryhmään. Yksipuolisesti velvoittavat sopimukset velvoittavat vain toisen osapuolen, kaksipuolisesti velvoittavat molemmat osapuolet, ja sopimuksessa kolmannen osapuolen hyväksi sivullinen saa oikeuden — esimerkiksi edunvalvontasopimukset ovat tällaisia.
Miten teet hyvän sopimuksen?
Sopimuksesta on hyvä tehdä lyhyt ja ytimekäs. Neuvottelut pitää kuitenkin hoitaa huolellisesti, koska tällöin on mahdollista tehdä sopimuksesta juuri sellainen kuin halutaan. Selkeys on tärkeää siksi, että riitatilanteissa sopimus, joka on epämääräinen, voidaan myös tulkita monella tavalla. Molempien osapuolien pitäisi pystyä ymmärtämään sisältö täysin samalla tavalla. (Suomen Asianajajaliitto 2016.) Sopimusta luodessa on hyvä myös tietää sopimustyyppiin kuuluvat, laissa määritellyt kohdat ja laittaa ne selkeästi esille.
Suomen Asianjajaliiton (2016) mukaan sopimuksen tulisi aina sisältää vähintään seuraavat asiat:
Sopijapuolet sekä yhteystiedot
Varsinaiset sopimusehdot eli osapuolten oikeuksien ja velvollisuuksien määrittely
Sopimuksen voimassaoloa ja sopimuksen päättymistä koskevat ehdot
Riidanratkaisua koskevat ehdot
Toiseen sopimusosapuoleen kannattaa tutustua hyvin etukäteen keräämällä tärkeää tietoa. Esimerkiksi yrityksistä saa tietoa kaupparekisteristä, yritys- ja yhteisötietojärjestelmästä (YTJ) sekä yhdistyksistä, joista saa myös luottotietoja. (Suomen Asianajajaliitto 2016.)
Sopimuksissa on kannattavaa sopia aina vastuunrajoituksista. Vastuunrajoitusten avulla suljetaan pois välilliset vahingot eli ne, jotka eivät suoraan johdu työntekijän virheistä, mutta jotka ovat pitkäaikaisseurauksia jostain tapahtuneesta vahingosta. Vastuunrajoituksista sopimalla voi taata, että ei yhtäkkiä joudu korvaamaan suuria summia toiselle osapuolelle.
Jos et itse luo sopimusta ja saat sen valmiina toiselta osapuolelta, lue sopimus hyvin ja tarkasti läpi. Neuvotteluissa kirjallisen muostion pitäminen on suositeltavaa, sillä jos sopimuksesta jää jokin kohta pois, joka osoittautuu myöhemmin hankalaksi sopia, voi kirjallisesta muistiosta tarkistaa, onko siitä suullisesti sovittu jotain neuvotteluissa. Jos haluat neuvotella siitä, on se aloitettava heti kun olet vastaanottanut sopimuksen. Jos et tee tätä, voi vastaanottaja olettaa, että olet hyväksynyt sopimuksen sellaisenaan. Tutki siis sopimustyypin mukaisesti, mitä asioita siihen kuuluu ja pidä huoli siitä, että sinun oikeutesi toteutuu, ja että sinä tiedät, miten sinun täytyy toimia oikeussuhteessa.
Sopimuksen lainsäädännöstä
Sopimusta tehdessä on sopimusvapaus. Sopimusvapaudella tarkoitetaan
päätäntävapautta
vapautta tehdä tai olla tekemättä sopimusta, valinnantavapautta
vapautta valita sopimussubjekti, sopimuksen sisällönvapautta
vapautta määrittää sopimuksen ehdot, muotovapautta
vapautta määritellä missä järjestyksessä tai muodossa sopimus tehdään, sopimuksen tyyppivapautta
vapautta päättää minkä tyyppinen sopimus on, purkamisvapautta
vapautta lähteä ja purkaa sopimus laillisin keinoin
vapautta määritellä noudatettavat lait ja riitojen ratkaisemiskeinot.
Sopimusvapaus tarkoittaa sitä, että yksityisillä on oikeus sopia erilaisista yksityiskohdista ja antaa itseään sitovia normeja. Sopimusvapaus perustuu itsemääräämisoikeuteen ja siihen, että kumpikin sopijapuoli voi yhdenvertaisena parhaiten huolehtia omista asioistaan. (Kröger 1995, 73-74.)
Sopimusvapautta rajoitetaan kuitenkin tietyillä lain säännöksillä, koska käytännössä on huomattu, että osapuolten välillä ei aina ole yhdenvertaisuutta. Esimerkiksi älyllisesti, sosiaalisesti ja taloudellisesti vahvempi osapuoli pystyy hyödyntämään heikompaa osapuolta sopimalla asioita, joista itse hyötyy, mutta toinen voi joutua vaikeuksiin. Lainsäädäntö tasoittaa osapuolten välistä epätasa-arvoa erilaisilla osapuolten oikeuksilla ja velvollisuuksilla. (mt. 73-74.)
Merkittävin sopimusvapauden rajoittaja on lainsäädännön absoluuttiset säädökset. Esimerkiksi työlainsäädännnön sisältämät kohdat, jotka suojelevat työntekijää, rajoittavat huomattavasti sopimusvapautta. Sopimus, joka rikkoo lakia, voi olla pätemätön tai mitätön, kohtuuton tai muuttua myöhemmin kohtuuttomaksi. (mt. 73-74.)
Sopimuksen oikeustoimi
Oikeustoimi jaetaan eri osiin. Ensimmäinen niistä on olennaiset ainesosat, joka määrittelee oikeustoimen tyypin. Oikeustoimen luonnolliset osat ovat laissa määrätyt säännökset. Viimeinen osa on tilapäiset aineosat, jolla voidaan kumota luonnolliset ainesosat tai sopia omista ehdoista, esimerkiksi jos vastapuoli ei toimita sovittua tavaraa, kauppa raukeaa. Oikeustoimeen keskeisenä kuuluu yksityisen henkilön tahto tulla sidotuksi. Tahto on keskeinen asia oikeustoimessa, sillä oikeustoimi tulee muodostaa omasta vapaasta tahdosta, ei toisen pakottamana. Muuten laillista oikeustoimea ei synny. Laillista oikeustoimea ei myöskään synny, jos tahtoa ei ole ilmaistu vastaanottajalle, tai se ei ole saapunut vastaanottajan tietoisuuteen. Tahdonilmaisu ei kuitenkaan joissakin tapauksissa pelkästään riitä oikeustoimen syntymiseen. Joskus tarvitaan sen lisäksi esimerkiksi irtaimiston luovutus tai joku teko. Tällaisia tapauksia ovat esimerkiksi kiinteistön kauppa ja velan maksu. Henkilön käyttäytyminen määrittelee tahdonilmaisun. Se voi olla puheella ilmaistu tai vaikka päännyökkäys. Myös vaikeneminen voidaan nähdä tahdonilmaisuna, mutta onko se myönteinen vai kielteinen, se määritellään tapauskohtaisesti. (Saarnilehto 2009, 13, 15, 16, 17.)
Sopimusta luodessa, sopimuksen eri osapuolista tulee oikeussubjekteja. Oikeussubjektit voivat olla yksityisiä henkilöitä tai yhteisöjä. Tässäkin painotetaan vapaata tahtoa, sillä oikeussubjektia ei voi olla ilman sitä. Oikeussubjektit voidaan jakaa osiin.Julkioideudellisia yhteisöjä ovat esimerkiksi Suomen valtio, kunnat, kuntayhtymät, julkisoikeudelliset seurakunnat jne. Yksityisoikeudelliset yhteisöt jaetaan ei-kaupallisiin jakaupallisiin yhteisöihin. Ei-kaupallisia ovat esimerkiksi aatteelliset yhdistykset ja säätiöt, kaupallisia yhteisöjä ovat taas yhtiöt ja yhteisöt, kuten avoimet yhtiöt tai osuuskunnat. Sitten ovat yksityiset ihmiset ja viimeisenä ulkomaalaiset tai kansainväliset oikeussubjektit, joita voivat olla julkisoikeudelliset tai yksityisoikeudelliset yhteisöt.
http://www.finlex.fi/fi/laki/ajantasa/1929/19290228
Sopimusten tärkeys tulee esille yleensä silloin, kun asiat eivät suju suunnitelmien mukaan tai riitatilanteissa. Näissä tapauksissa aina ensimmäiseksi katsotaan, mitä ollaan alun perin sovittu. (Suomen Asianajajaliitto 2016.) Sopimuksen pätevyys voidaan riitauttaa, jos jokin lainmukainen petämättömyysperuste soveltuu tilanteeseen. Pätemätön sopimus ei ole sitova. (Moilanen 2010, 321.)
Sopimus voi olla myös mitätön jos se on työsuhteen aikana pakottavan lainsäädännön vastainen. Toisin kuin pätemöttömyys, mitättömyys on voimassa heti. Pätemättömyyteen tulee aina osapuolten vedota, jotta se tulisi voimaan. Vetoaminen tulee tehdä viipymättä, koska passiivisuus johtaa siihen, että pätemättömyys voi korjaantua. (mt. 321.)
Pätemättömyysperusteita:
henkilö on pakotettu tekemään sopimus käyttämällä väkivaltaista pitelemistä, uhkaamalla henkeä tai terveyttä tai lievempiä aisioita
petollinen viettely
henkilö on saatu allekirjoittamaan sopimus väärän tiedon antamisella tai tiedon salaamisella
kiskominen
toinen osapuoli on saanut aineellista etua, joka on merkittävässä epäsuhteessa siihen, mitä on itse antanut ja sopimuksessa on käytetty hyväksi toisen pulaa, ymmärtämättömyyttä, kevytmielisyyttä tai sopijakumppanista riippuvaa asemaa
ilmaisuerehdys
sopimuksen sisältö on muuttunut erehdyksen vuoksi erilaiseksi, kuin se oli alun perin tarkoitettu
välitysvirhe
tahdonilmaisu toimitetaan perille sähköisesti tai suullisesti lähettiä käyttäen ja ilmaisun sisältö muuttuu
kunnianvastainen ja arvoton menettely
sopimus tehdään sellaisissa olosuhteissa, joissa siihen olisi kunnianvastaista ja arvotonta vedota, esimerkiksi tilanne, jossa toinen osapuoli on kykenemätön ymmärtämään täysin asiaa sairauden, vanhuudenheikkoiden tai juovuksissa olemisen vuoksi
valeasiakirja (mt. 322-327.)
CASE Milloin keikkamuusikon tehtävä katsotaan vakituiseksi työsuhteeksi?
Kouvolan hovioikeus on vuonna 2009 tehnyt ratkaisun, jonka mukaan muusikko X:n on katsottu toimineen ohjelmatoimisto T Oy:n vakituisena työntekijänä. Kiistan työntekijän ja työnantajan välille oli aiheuttanut muusikko X:n perusteeton irtisanominen työtehtävästään yhtye Y:n kitaristina. Tapausta käsitellessään hovioikeus katsoi osapuolien toiminnan laadun täyttävän toistaiseksi voimassa olevan työsopimuksen piirteet, vaikka ohjelmatoimisto T Oy:n ja muusikko X:n välille ei ollut solmittu suullista tai kirjallista työsopimusta.
Päätöksen perusteena oli, että muusikko X oli pyydetty vuonna 2005 määräaikaisen kiertueen jälkeen orkesteri Y:n vakituiseksi jäseneksi. Tämän jälkeen muusikko X oli toiminut orkesterin kitaristina yli kahden vuoden ajan tehden 10-15 keikkaa kuukaudessa. Otettaessa huomioon työn määrä ja keikkamatkoihin kulunut aika, hovioikeus piti uskottavana, että kyseessä oli muusikko X:n ainoa työ.
Ohjelmatoimiston yhtye Y:n jäsenille toimittamien alustavien keikkalistojen todettiin sitovan ja velvoittavan yhtyeen jäsenet listalla ilmoitettuihin keikkoihin. Myös todistajalausunnot vahvistivat tämän olevan yleinen käytäntö alalla. Alustavien keikkalistojen tilauksista suurin osa oli toteutunut, jolloin suhdanneherkällä alalla toimimisen ei todettu vaikuttavan ohjelmatoimisto T Oy:n mahdollisuuksiin tarjota muusikko X:lle töitä. Vain toteutuneista keikoista maksetun palkankaan ei nähty puoltavan määräaikasuutta, sillä työsopimuslain mukaan palkka voidaan sopia maksettavaksi myös suoritusperusteisena.
Ohjelmatoimisto T Oy vetosi sopimuksen määräaikaisuuden käyvän ilmi muun muassa muusikon vapaudesta hankkia tilalleen sijainen estyessään tulemaan ennalta ilmoitetulle keikalle, jolloin hän ei työsuhdelain mukaisesti suorita tehtäväänsä henkilökohtaisesti. Tämän kannan hovioikeus kumosi vedoten menettelyn olevan ravintolamuusikoiden työehtosopimuksen mukainen, jolloin muusikko on sijaisen hankkimisvelvollisuuden vuoksi kuitenkin henkilökohtaisessa vastuussa työtehtävästään.
Hovioikeuden mukaan ohjelmatoimisto T Oy ei ollut esittänyt riittäviä perusteita muusikko X:n työsuhteen määräaikaisuudesta ja totesi työsuhteen laadun toistaiseksi voimassaolevaksi.
http://www.finlex.fi/fi/oikeus/ho/2009/kouho20091250
Sopimustyyppejä
Internetistä löytyy paljon sopimusmalleja. Mallien käytön kanssa kannattaa kuitenkin olla varovainen, koska jokainen sopimus on ainutlaatuinen, eivätkä mallit välttämättä sovi jokaiseen tilanteeseen. Jokainen sopimus tulee räätälöidä tilanteeseen sopivaksi, ettei sinne jää kohtia, joita osapuolet eivät ole tarkoittaneet tai vastakohtaisesti ettei sieltä jää tärkeitä asioita pois. (Suomen Asianajajaliitto 2016.)
Aiesopimus, esisopimus ja pääsopimus
Aiesopimuksessa käydään läpi sopimusneuvotteluiden tarkoitus, tavoitteet, aikataulu ja sovitaan mahdollisesti yksinoikeudesta ja salassapitovelvollisuudesta. Ennen kuin solmitaan lopullinen sopimus, voidaan myös sopia esisopimus. Esisopimus tehdään yleensä tilanteissa, joissa osapuolet ovat valmiita sitoutumaan tiettyyn sopimukseen, mutta lopullista sopimusta varten odotetaan vielä asioiden varmistumista ja täydentymistä. Lopullinen sopimus eli pääsopimus laaditaan, kun asiat ovat varmistuneet ja kaikki yksityiskohdat ovat selvillä. (Suomen Asianajajaliitto 2016.)
Vapaaehtoisuus ja talkootyö
Vapaaehtoisuudella ja talkootyöllä on pitkät juuret eri aloilla. Vapaaehtoistyöntekijällä saatetaan pyrkiä korvaamaan toinen virallinen työntekijä, mutta hän ei saa työstään palkkaa. Vapaaehtoistyötä tehdään omasta vapaasta halusta tai mielenkiinnosta työtä kohtaan. Kulttuurin maailmassa vapaaehtois- ja talkootyö ovat olleet aina keskeisessä asemassa. Monet produktiot ja tapahtumat eivät selviäisi ilman näitä avuliaita ja motivoituneita ihmisiä. Kun raha on tiukassa, haluaa ihminen auttaa toista ja ylläpitää sitä iloa mitä monet kulttuuritapahtumat tuottavat. Vaikka vapaaehtoistyöllä on hyvä ja turvallinen maine, on silti aina hyvä solmia sopimus ennen kuin aloittaa työt. Kun vapaaehtoistyöntekijä on solminut sopimuksen työnantajan kanssa, hän kuuluu työturvallisuuslain (738/2002) 55 § piiriin. Työnantaja on näin vastuussa vapaaehtoistyöntekijän turvallisuudesta ja terveydestä, mutta silloin myös vapaaehtoistyöntekijä sitoutuu noudattamaan työpaikan turvallisuusohjeita. (Työsuojeluhallinto 2014.)
Vapaaehtoistyösopimuksessa on hyvä merkitä selkeästi vapaaehtoistyöntekijän työtehtävät ja velvollisuudet. Sopimuksessa on myös hyvä olla esillä, mihin vapaaehtoistyöntekijä sitoutuu ja onko työnantajalle jotain erityisvaatimuksia. Näin molemmat osapuolet tietävät mitä heiltä odotetaan. Monet työnantajat lisäävät sopimukseen vielä salassapitovelvollisuutta koskevan ehdon, mikä on hyvin tavallista. Sopimus voidaan solmia joko kirjallisesti tai suullisesti, ja se on vain osapuolten välinen. Talkootyö ei kuulu työturvallisuuslain piiriin, minkä takia talkootyön organisoijan on hyvä vakuuttaa heidät. Ilman vakuutusta työnantaja voi joutua korvausvastuuseen tapaturman sattuessa. (Työsuojeluhallinto 2014).
Esiintymissopimukset
Esiintymissopimukset ovat keskeisessä asemassa kulttuurin maailmassa. Eri kulttuurinaloilla esiintymissopimukset määrittyvät ammatin ja TES:sin mukaan. Yksinkertaisin sopimus luodaan esiintyjän ja tilaajan välille. Tilaaja voi olla julkinen tai yksityinen taho. Esiintyjän ja tilaajan välillä voi myös olla esityksiä välittävä yritys, kuten ohjelmatoimisto. Silloin esiintyjä solmii sopimuksen tämän kanssa, ja toimisto solmii sopimuksen esityksen tilaajan kanssa. Kun ottaa esityksiä ohjelmatoimiston välityksellä, on hyvä tietää oma roolinsa sopimusketjussa. Jos esimerkiksi palkasta puuttuu osa, ei esiintyjä voi pyytää sitä esityksen tilaajalta, sillä he eivät ole oikeussuhteessa. Sopimuksen osapuolien täytyy olla oikeustoimikelpoisia luonnollisia henkilöitä tai oikeushenkilöitä. Esiintyjä sitoutuu sopimukseen henkilökohtaisesti tai oman yrityksensä nimissä. Jos kyseessä on esiintyjäryhmä, sitoutuu jokainen ryhmän jäsen henkilökohtaisesti sopimukseen, vaikka vain yksi ryhmän jäsenistä allekirjoittaisi sen. (Lehtinen 2011 45, 46)
Esiintymissopimukset tehdään monesti puhelimen välityksellä suullisesti. Tämä ns. neuvottelu on sitä, että ilmaistaan kiinnostus ja sovitaan yksityiskohdista. Jos puhelun jälkeen päästään yhteisymmärrykseen, suullinen sopimus on syntynyt. Tämä suullinen sopimus on molempia osapuolia sitova ilman kirjallista sopimustakin. Suullinen sopimus yleensä tarkennetaan kirjallisella vahvistuksella, mihin on eritelty kaikki suullisesti sovitut kohdat. Esiintymissopimus kannattaa aina vahvistaa, niin että siitä jää jonkinlainen kirjallinen todiste. Jos tulee riitatilanne, pystytään todistamaan se, että sopimus oli tehty. Suomessa esiintyjä on aina työnantajaan työsuhteessa oleva työntekijä tai elinkeinonharjoittaja. (Lehtinen 2011,47, 48, 49.) Sopimuslaki määräytyy siis sopimussuhteen mukaan.
Ohessa ovat Suomen Ohjelmatoimistot ja Agentit ry:n yleiset ohjelmatoimitusehdot, joita voi soveltaa esiintymissopimusta tehtäessä. Kun teet sopimusta ulkomaalaisen esiintyjän kanssa, on hyvä ottaa huomioon Suomen laissa määrätyt kohdat – erityisesti verotus. Verohallinnon sivulta löydät kaikki ne kohdat, jotka pitää ottaa huomioon verotuksessa.
http://ohjelmatoimistot.fi/yleiset-sopimusehdot
http://www.vero.fi/fi-FI/Syventavat_veroohjeet/Kansainvaliset_tilanteet/Tyonantajat/Ulkomailta_Suomeen_tulevan_verotus(14356)
artisti-sopimus-pohja.docx
http://www.teme.fi/tyoelama/sopimukset.html#.VRcOrvmsWjJ
http://artists.fi/taiteilijalle/sopimusmallit/
https://www.finlex.fi/fi/laki/ajantasa/2001/20010055
Suomen laista ei löydy varsinaista tunnusmerkistökuvausta toimeksiantosopimukselle (Kröger 1995, 113). On tärkeää muistaa, että yrittäjä, joka toimeksiantosopimuksella suorittaa työtehtäviä tilaajalle, ei lähtökohtaisesti ole työsuhteessa työn tilaajaan. Hänellä ei siis ole samoja oikeuksia, joita työntekijälle on lainsäädännössä säädetty, eikä tilaajalla myöskään ole työnantajan velvollisuuksia. Riitatilanteissa jokainen tilanne arvioidaan kuitenkin tapauskohtaisesti, sillä joskus toimeksiannon todellinen tarkoitus sekä suorittajan ja tilaajan välinen suhde saattavat täyttää työsuhteen määritelmät. Tässäkin tilanteessa vastuunrajoituksista on tärkeää sopia. Molemmilla tulee olla yhteinen käsitys siitä, kuka vastaa vahinkotilanteissa mistäkin ja millä tavalla.
Kulttuurin kenttä on täynnä yksityisyrittäjiä. Monet kokevat, että on helpompi menestyä ja tehdä töitä omalla alalla, kun lähtee yrittäjäksi. Nämä yrittäjät sopivat erinomaisesti kulttuurikenttän hektiseen ja pätkittäiseen rytmiin. Toimeksiantosopimus on hyvä tapa saada lyhyeen keikkaan hyvä ja sitova sopimus. Esimerkiksi esiintyjä, joka toimii yrittäjänä, solmii toimeksiantosopimuksia esityksen tilaajilta, koska tämä sopimustyyppi sopii parhaiten tähän tilanteeseen. Tämä johtuu siitä, että esiintyjä toimii itsenäisesti, olematta kenenkään johdon tai valvonnan alla — eli yrittäjänä. Toimeksiantosopimus on samankaltainen kuin tarjous. Siihen listataan tarkasti työtehtävät ja mitä osapuolilta odotetaan. Monesti sopimukseen voi listata kaikki yrityksen palvelut, joista tilaaja valitsee tilattavat palvelut. (Fondia 2014; Lehtinen 2009, 92)
Tarjouksesta siis seuraa toimeksiantosopimus. Kun osapuolet ovat päässeet yhteisymmärrykseen tilauksen sisällöstä, sopimusta voidaan alkaa solmia. Toimeksiantosopimus on aina aineeton, siitä ei siis voi seurata irtaimiston luovutusta. Työtehtävä voi olla esimerkiksi äänentoiston hoitaminen, anniskelualueen rakennus ja ylläpito tms. Toimeksiantosopimus voi syntyä myös suullisesti, mutta suositeltavaa on käyttää kirjallista muotoa.
Tarjous on annettu ja hyväksytty, nyt on siis aika alkaa laatia kirjallista toimeksiantosopimusta. Ensin on hyvä määrittää sopimuksen kesto. Yleensä toimeksiantosopimus päättyy kun työ on tehty — aika on kuitenkin hyvä määrittää selkeästi sopimukseen. Näin osapuolet tietävät kuinka kauan sopimus sitoo heitä. Sopimuksen sisältö, ehdot, velvollisuudet ja oikeudet tulevat tarjouksesta, joten enää jää päätettäväksi irtisanomisperusteet. Toimeksiantosopimuksen voi irtisanoa heti, kun sopimuksen luottamus on rikottu. Jos sopimuksessa ei ole määritelty irtisanomisperusteita, voi sopimuksen rikkoneelle osapuolelle syntyä korvausvelvotteita. (Fondia, 2014; Lehtinen, 2009, 93, 94, 95.)
toimeksiantosopimus.docx
http://www.taku.fi/yrittajyys/tyokaluja/sopimuspohjia
http://www.finlex.fi/fi/laki/ajantasa/1734/17340003000
Yhteistyö- ja sponsorointisopimukset
Yhteistyötä on harjoitettu aikojen alusta asti. Ihmiset ovat yhdistyneet yhteisen aatteen ja päämäärän saavuttamiseksi, sillä on huomattu, että joukossa voima ja valta kasvavat. Ajan kuluessa yhteistyökuviot ovat muuttuneet, mutta sama ydinidea on säilynyt. Yhdessä saadaan enemmän aikaiseksi ja hyödyt ovat myös paremmat. Yhteistyö perustuu tahojen yhteisen tavoitteen saavuttamiseksi, esimerkiksi voittojen kasvuun, projektin onnistumiseen tms. Sponsorointi on yksi yhteistyön muodoista. Sponroinnissa kaksi tahoa vaihtavat tavaraa tai varoja tilanteen luonteen mukaisesti. Sponsoroinnissa tahoilla on yleensä eri päämäärät yhteistyössä. Esimerkiksi jos suuri yritys tukee hyväntekeväisyystapahtumaa, saa tämä yritys hyvää mainostusta hyväntekeväisyyttä tukevana tahona ja näin yritys parantaa imagoaan. Tapahtuma saa taas joko fyysisiä hyödykkeitä tai rahallista tukea. Myös yksittäistä ihmistä voi sponsoroida, esimerkiksi urheilija voi myydä tilan vaatteistaan tai muusikko voi musiikkivideossaan poseerata jonkun tietyn tuotteen kanssa. On kuitenkin hyvä olla tarkkana, mitä lähtee mainostamaan tai tukemaan, sillä kaikki ei välttämättä ole ihan sallittua.
Oli siis kyse yhteistyö- tai sponsorisopimuksesta, on sopimuksen teko hyvä aloittaa tekemällä hyvä ja perusteellinen tutustuminen mahdolliseen sopimuskumppaniin. Tämän jälkeen lähestytään kumppania kyselyn tai tarjouksen muodossa. Yhteydenpidossa kannattaa olla ahkera ja sopimusneuvottelut on hyvä aloittaa heti, kun yhteinen kiinnostus projektiin on ilmentynyt. Yhteistyösopimusta ei laissa ole määritelty, joten se voi olla aika vapaamuotoinen. Tärkeintä on tulla ilmi, mitä halutaan sopia ja tavoitella. (Fondia, 2014.) Sponsorointisopimuksessa on hyvä olla esillä seuraavat asiat:
sopimuksen osapuolet ja heidän edustajansa
sopimuksen taustatiedot
yhteistyön sisältö
osapuolten velvollisuudet ja vastuut
yhteistyön valvonta ja yhteistyöaineiston salassapito
muutokset sopimuksiin ja sopimusten siirto
sopimusten voimassaolo
irtisanominen ja purkaminen
sopimussakko ja vahingonkorvaus
sopimuksen kieli
riidanratkaisupaikka
(Lotvonen, 2015.)
Sponsorointisopimuksia voi hyvin muokata tilanteen mukaan, mikäli on kyse ihmisen tai yrityksen sponsoroinnista. Samat kohdat pätevät aikalailla molempiin. Tärkeintä on, että yhteistyön tavoitteet ovat selkeästi esillä. Jos on kyse isosta yrityksestä, niin voi olla, että he tekevät sopimuksen ja sen voi joko hyväksyä tai hylätä. Isot yhteistyötahot vaativat pitkää sitoutumista, joten on hyvä miettiä, lähteekö yhteistyöhön, onko se kannattavaa pitkän ajan saatossa ja onko se sallittua. Ristimainonta on yleistä sponsoroinnissa, joten on hyvä olla tarkkana, että kaikki yhteistyökumppanit sopivat juuri sen tilanteen sponsorointiin. Jos tapahtumallasi on tietynlainen luonne, saattaa iso yhteistyökumppani muokata sitä tai vaarantaa sen kokonaan. Sopimukseen on hyvä laittaa tarkka markkinointiehto somemarkkinoinnin määrästä perinteiseen logon näkyvyyteen. Kaikki mikä mahdollisesti kuuluu yhteistyökuvioonne on hyvä olla kirjallisessa muodossa. Näin on jokin turva, jos asiat eivät mene sovitulla tavalla. Kun sopimukset on allekirjoitettu, on hyvä olla ahkerasti yhteydessä uuteen kumppaniin ja pitää hänet aktiivisesti mukana koko yhteistyön ajan. Näin molemmat osapuolet ovat kartalla tapahtumista koko ajan ja molemmat saavat osallistua yhteistyöhön. (Sarjolahti, 2014.)
Asianajajaliitto 2016. Sopimusoikeus.
Viitattu: 20.4.2016
http://www.asianajajaliitto.fi/asianajopalvelut/tarvitsetko_asianajajan/sopimusoikeus
Saarnilehto Ari 2009. Sopimusoikeuden perusteet. Juridica-kirjasarjan 9. teos. 7., uudistettu painos. Helsinki: Talentum
Kröger, Tarja 1995. Sopimusvapaus työntekosopimuksissa. Helsinki: Lakimiesliiton kustannus
Lehtinen Lottaliina 2011. Muusikon sopimusopas. Helsinki: Tietosanoma Oy
Moilanen, Juha-Matti 2010. Sopimukset työsuhteen päättyessä. Helsinki: Talentum Media Oy
4.2.6.3.1 Edustuksen luonteen, tuotteiden ja sopimusalueen määrittely. Fondia 2014. Viitattu 7.4.2015.
https://virtuallawyer.fondiatools.com/Sivut/Edustuksen%20luonteen,%20tuotteiden%20ja%20sopimusalueen%20m%C3%A4%C3%A4rittely.aspx
13.6.1929/228 Laki varallisuusoikeudellisista oikeustoimista. Viitattu 7.4.2015. http://www.finlex.fi/fi/laki/ajantasa/1929/19290228
Sopimuspohja. Yritystulkki. Jyväskylän seudun kehittämisyhtiö Jykes Oy 2015. Viitattu 7.4.2015. http://www.yritystulkki.fi/alue/jykes/index.php?page=3107&lang=1
4.3.1.1 Yleistä sopimusrikkomuksista. Fondia 2014.
https://virtuallawyer.fondiatools.com/Sivut/Yleist%C3%A4%20sopimusrikkomuksista.aspx
23.8.2002/738 Työturvallisuuslain (738/2002) 55 §. Viitattu 7.4.2015.
http://www.finlex.fi/fi/laki/ajantasa/2002/20020738?search%5Btype%5D=pika&search%5Bpika%5D=ty%C3%B6turvallisuuslaki#L6P55
Vapaaehtoistyö, talkootyö. Työsuojeluhallinto 2014. Viitattu 7.4.2015.
http://www.tyosuojelu.fi/fi/vapaaehtois-talkootyo
Yleiset ohjelmatoimitusehdot. Suomen ohjelmatoimistot ja agentit Ry. Viitattu 7.4.2015.
Ulkomailta suomeen tuleva verotus. Verohallinto 2014. Viitattu 7.4.2015.
Sopimuspohja. ARTISTI-SOPIMUS-POHJA.doxc. Rautio Hanna 2015. Viitattu 7.4.2015
Sopimuspohjia. Teatteri ja mediatyöntekijöiden liitto 2014. Viitattu 7.4.2015.
http://www.teme.fi/tyoelama/sopimukset.html#.VSP0dfmsWjK
26.1.2001/55 Työsopimuslaki. Viitattu 7.4.2015.
4.2.13.2 Toimeksiantosopimuksen syntyminen ja päättäminen. Fondia 2014. Viitattu 7.4.2015.
https://virtuallawyer.fondiatools.com/Sivut/Toimeksiantosopimuksen%20syntyminen%20ja%20päättäminen.aspx
31.12.1734/3 Kauppakaari. Viitattu 7.4.2015.
http://www.finlex.fi/fi/laki/ajantasa/1734/17340003000#L1
4.2.4.1 Yhteistyösopimus. Fondia 2014. Viitattu 7.4.2015.
https://virtuallawyer.fondiatools.com/Sivut/Yhteisty%C3%B6sopimus.aspx
Lotvonen Jussi 2015. Sponsorointisopimuksen kohdat -keskustelu 18.2.2015. Jyväskylä. Viitattu 7.4.2015
Mitä sponsorointi? Sponsoroinnin ABC. Sarjolahti Nina 2014. Viitattu 7.4.2015.
http://www.mass.fi/blog/mista-sponsori-sponsoroinnin-abc/